शहर में दो बड़ी गौ शालाएं और 1 कांजी हाउस, फिर भी आवारा पशु सड़कों पर
शहरमें दो बड़ी गौ शालाएं है। एक अंतरराष्ट्रीय स्तर की गौशाला कृष्ण गोपाल तो दूसरी महावीर गौशाला। इसके साथ एक कांजी हाउस भी नगर परिषद संचालित कर रही है। हालांकि कृष्ण गोपाल गौशाला ही इसका जिम्मा देख रही है, लेकिन इन सब के बावजूद आवारा पशु इन गौशालाओं और कांजी हाउस के साथ शहर के प्रमुख मार्गों, मोहल्लों और कॉलोनियों में नजर आते हैं। पॉर्श कॉलोनियों में इन पशुओं की परेशानी है।
अावारा पशुओं में ज्यादातर बेसहारा गोवंश है। जो अपनी देख रेख अब खुद ही करते हैं। मजबूरी में पेट भरने कभी किसी सब्जी ठेले तो कभी कचरे और घास फूस से माथा पच्ची करते हैं। अगस्त में जब नगर निकाय चुनाव हुए तो नए नगर सभापति कृपा राम सोलंकी ने शहरवासियों को लंबे समय से चली रही आवारा पशुओं की समस्या से निजात दिलाने का वादा किया था। कई पशु पकड़े गए और प्रयास तो उनके अब भी जारी हैं, लेकिन अब कांजी हाउस भरने के कारण परिषद इन पशुओं के निस्तारण को लेकर खुद उलझन में है। शहर में आवारा पशुओं की समस्या इसलिए भी है, क्योंकि कई लोग अपनी गायों को सुबह छोड़ देते हैं और शाम को वापस बांध लेते हैं।
दिनभर ये पशु सड़कों पर इधर उधर घूमते हैं। वहीं कई पशु ऐसे भी हैं, जो दूध देना बंद कर देते हैं तो लोग इन्हें सड़कों पर छोड़ देते हैं। वापस प्रजनन होने पर ढूंढ़कर बांध लेते हैं।
जोधपुर रोड स्थित कृष्ण गोपाल गौशाला सबसे बड़ी गौशाला है। यहां लोगों द्वारा दान पुण्य की कोई कमी नहीं है।शहर में भी एक शाखा खुली हुई है, लेकिन यहां जगह ज्यादा नहीं है। जोधपुर रोड पर शहर से पशुओं को पकड़कर ले जाने में दूरी की समस्या है। डीडवाना बाइपास स्थित महावीर गोशाला में जगह की समस्या है।
पिछले महीन ही कलेक्टर साहब ने गौशालाओं की बैठक को लेकर आदेश दिया था। लेकिन फिलहाल आवारा पशुओं के सरंक्षण को लेकर जिला प्रशासन की ओर से कोई आदेश नहीं आया है। प्रतिष्ठापिलानिया, एसडीएम, नागौर।
हम आवारा पशुओं को पकड़ने को लेकर लगातार अभियान चला रहे हैं। लेकिन अब कांजी हाउस भी भर चुका है। ऐसे में इन पशुओं काे रखने की समस्या खड़ी हुई है। गौशालाओं से बात की जा रही है। जल्द ही रास्ता निकलने की उम्मीद है। कृपाराम सोलंकी, सभापति, नगर परिषद, नागौर।
400 से ज्यादा आवारा पशु सड़कों पर
1
कांजीहाउस
2
गोशालाएं
क्योंकि इन क्षेत्रों में सबसे ज्यादा होटल, ढाबे, जूस सेंटर संचालित हो रहे हैं। गीला सूखा कचरा खाने ये पशु यहां चले आते हैं। बाजार में सब्जियों फलों की दुकान के कारण भी आवारा पशु वहां घूमते रहते हैं।
शहर का फलौदी बस स्टैंड, सुगन सिंह सर्किल, गांधी चौक, दिल्ली दरवाजा, विजय बल्लभ चौक बाजार का क्षेत्र आवारा पशुओं की समस्या से ग्रसित है। इसके अलावा शहर की इंद्रा कॉलोनी, व्यास कॉलोनी, नया दरवाजा, माही दरवाजा, आजाद चौक, बंशीवाला मंदिर सहित शहर के मध्य भाग में भी आवारा पशु घूमते रहते हैं।
आवारा पशुओं के कारण शहर के लोगों को कई बार भारी परेशानी से दो चार होना पड़ता है। कई बार ये पशु आपस में ताकत आजमाइश में इतने गुम हो जाते हैं कि आस पास पड़े किसी भी दुपहिया चा चौपहिया वाहन में गिर जाते हैं। इससे वाहनों को भारी क्षति होती है। कई बार घरों की चार दीवारी और चबूतरे भी तोड़ डालते हैं। कई बार ये राह चलते व्यक्तियों को भी सींग मारकर घायल कर देते हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva unk mag_Deva unk hin_Deva hin_Deva bho_Deva hin_Deva